Norske Intelligenssedler, 1780-06-21
Bekiendtgiørelser: Jmendskiønt det sidst i Aaret 1778 her stiftede Patriotiske Sælskab er sin Oprindelse alt for nær til endnu at kunde opvise Handlinger, som fortiene det Almindeliges Opmærksomhed, saa finder det sig dog pligtig til at aflægge sine Medborgere Regnskab for hvad lidet det har fundet Leylighed, i Overeensstemmelse med sine Hensigter, hidindtil at virke, bestaaende fornemmeligen i de Bestræbelser Sælskabet har anvendt paa at ophielpe et Fædernelandets Folk, som en uhældig Skiæbne og i Særdeleshed en umild Himmel-Egn har sat i den kummerlige Forfatning, at 6 til 700 Mennesker, som er Folkets Antal, maae opholde deres Liv, om ikke gandske, saa dog for det meeste, endog i gode Aaringer, ved Barkebrød. Disse ere Jndbyggerne af et høyt op til Fields paa de Svenske Grændser 10 til 12 Miile fra andre beboede Egne beliggende Bøygdelang kaldet Tryssel, hvor Kornet næsten aarligen bortfryser, hvor Jagt nu ikke meere, som i forrige Tiider, giver Næring, og hvor andre Nærings-veye, formedelst Stædets afsides Beliggenhed, og andre for en Deel tilfældige Aarsager, ere hart ad utilgiængelige. For at biedrage, saavidt mueligt, til Forbedring af dette ligesaa dydige som fattige Folks Vilkaar, hvilket syntes best at kunde bevirkes, ved at indføre, og paa eengang, uden Bekostning for Jndbyggerne, at giøre Patatos-Avlingen almindelig i Bøygden, har Sælskabet i afvigte Aars Foraar herfra til Tryssel, afsendt en saa stor Mængde Patatos som Øyemærket ansaaes at udfordre, og besørget saa meget deraf, som efter en lang og besværlig Førsel ved Ankomsten fandtes ubeskadiget, 15 til 16 Tønder, ved en ligeledes herfra afskikket erfaren Mand, overalt i Bøygden saavel hos Gaard som Huusmænd udplantede, ligesom og samtlige Jordbrugende, ved samme Mand, som henved 4 Maaneder der opholdt sig, efter ham herfra meddeelt Forskrift, den rette Dyrknings, BehandlingsForvarings- og Anvendelses-Maade anviist. Og da Sælskabet med Glæde har fornummet, at, uagtet denne Sæd i forrige Aar her til Lands i Almindelighed udfaldt til en maadelig Høst, ikke desto mindre i Tryssel, efter Udsæd som forhen anført, deraf er bleven avlet imellem 80 og 90 Tønder, saa har Sælskabet det visse Haab, at den Trysselske Almue, som nu uden Tvivl er allerne tilstrækkeligen forsynet med Patatos-Sæd, men endog bekiendt med dens Dyrkning og Nytte, vil blive baade i Stand og tilbøyelig til at fortsætte og udviide en Avl, som formodes, ulige bedre end deres sædvanlige Sæd Byg og Blandkorn, at kunde beskyttes imod Frosten, og at vilde med Tiiden blive et Middel til aldeles at udrydde af Tryssel, det u-nærsomme, usunde, og et saa værdigt Folk i et Borgerligt Sælskab uværdige Barkebrød. Til Æskning af de for Theoretiske Materier udsatte og under 1ste Martii 1779 ved Trykken, bekiendtgjorte Præmier, ere til Sælskabet ikkun trende Afhandlinger indsendte, hvoraf tvende, forfattede for den største Præmie af 100 Rigsdaler, ere Beskrivelser over Præstegield, den ene over Gusdahl, den anden over Faaberg, begge i Gulbrandsdalen, og den tredie, udarbeidet for Præmien No. 2 af 50 Rigsdaler, over Gaarden Fougner i Gusdahl; J alle trende Afhandlinger forekomme Patriotiske Udsigter, og adskillige sande Anmærkninger, men ingen af den giør Sælskabets Fordringer fyldest, da de, vel under almindelige paa fleere Egne i Landet passende Betragtninger fortælle om mange virkelige Mangler og muelige Fordeele i Levemaade, Huusholdning, og Dyrkning, men ikke efter saadan forudskikket fuldstændig og fra Grundsætninger udleedet Forklaring over enhver enkelt til Rettelse angiven Sags væsentlige Tilstand for sig, og Sammenhæng med det Hele, at Mangler og Fordeele derefter kand sammenlignes, beregnes, og bevises. Beskrivelserne bestemme heller ikke, saaledes som man derved har betinget, Jndholden af de beskrevne Strækningers Overflade, ikke engang for det dyrkede Land, og endnu mindre dettes Forhold til anden Jordmoen, og ligesom overalt favnes Beregninger over Forskiællen imellem hvad Ager-brug, Fædrift, og andre Næringsveie i nærværende Forfatning udbringe, og hvad deraf, naar de foreslagne Forbedrings-Planer bleve iværksatte, skulle udbringes, saa mangle de ved Gaardens Beskrivelse for alt hvad Opgaven udfordrer nøyagtigen beregnet. Men som i øvrigt Afhandlingen og Gusdals Præstegield befindes at være med Fliid udarbeidet, og at have vigtige Fortrin for de tvende andre, saa har Sælskabet bestemt Forfatteren, der har tilkiendegivet sit Navn, og er den baade af Alder og af sine for en Bondemand ualmindelige Jndsigter ærværdige Simon Fougner i Gusdal, en Belønning af 30 Rigsdaler, som Sælskabet overlader hans Valg, enten i Penge, eller i Bøger, eller i noget andet Agtelses-Tegn at modtage. For practisk Fliid har denne Gang ikkun faae Præmier kundet blive uddeelte, da endnu ingen af de for Tobaks-Avling, Linnet- og Ulden-Spind, samt Ulve- og Sælhund fangst udsatte, ere æskede. Af Huusmødre indbudne til Belønning, for at anføre deres Børn til Haandgierning, har ene anmeldt sig Lisbet Børresdaatter Svensrud af Birie, hvis Daatter Jngeborg Larsdaatter ikke fuldt 8 Aar gammel har i afvigte Aar, under Moderens Anførsel, paa en for hendes Alder indrettet liden Væv forfærdiget et Stykke Hampe-Lærred 6 Alen langt, en halv Alen breedt, et Stykke rødt hvidt og violet randede uldent Tøy, 6 Alen langt, en halv Alen bredt, samt et Stykke guult og violet randede ulden Stof, 12 Alen langt, samme Bredde; og da Arbeidet, hvoraf Sælskabet, tilligemed tilforladelige Attester og Anmeldelsens Rigtighed, har erholdet Prøver, giør baade Moderens Duelighed, og Daatterens Lærvillighed Ære, saa er enhver af dem en Præmie af 5 Rigsdaler tillagt. Den for Qvades Jndsamling udsatte største Præmie af 6 Rigsdaler er tilkiendt en Pige, ved Navn Anne Erichsdaatter Hage af Tryssel i Østerdalen, efter tilvejebragt lovligt Beviis for, at Hun tillige med sin Broder i forrige Aar har indsamlet 407 Skaalpund Qvade, og samme som tienlig til Skibs-brug her afhændet. Med den for Harpixes Tilbereedning udsatte Præmie af 8 Rigsdaler har Sælskabet belønnet Huusmanden Halvor Thoresen Røed af Aas Sogn paa Folloug, da han i afvigte Sommerbeviisliggen deraf har tilvirket 1600 Skaalpund, om ikke af beste Gods, saa dog gandske brugbar og afsætlig. Til de for lang og troe Tieneste udlovede tvende Præmier have med foreskrevne Beviisligheder anmeldet sig af Mandkiønnet 68, og af Qvindekiønnet 130, som alle have tjent, paa den Maade som fordret, i det mindste 8 Aar, og af de første 25, men af de sidste 39 i 20 Aar. og derover.